				|

		52014PC0395

			Propunere de DECIZIE DE PUNERE ÎN APLICARE A CONSILIULUI privind autorizarea Italiei de a aplica, în anumite zone geografice, rate reduse de impozitare pentru motorina și GPL utilizate pentru încălzire, în conformitate cu articolul 19 din Directiva 2003/96/CE /* COM/2014/0395 final - 2014/0200 (NLE) */

			   	EXPUNERE DE MOTIVE
1.           CONTEXTUL PROPUNERII
·
Motivele și obiectivele propunerii
Impozitarea produselor energetice și a
electricității în UE este reglementată de Directiva 2003/96/CE a
Consiliului ([1])
(denumită în continuare „Directiva privind impozitarea energiei” sau
„directiva”).
În conformitate cu articolul 19 alineatul (1)
din directivă, pe lângă dispozițiile prevăzute în special
la articolele 5, 15 și 17, Consiliul, hotărând în unanimitate la
propunerea Comisiei, poate autoriza orice stat membru să introducă
scutiri sau reduceri suplimentare ale accizelor din motive de politică
specifice.
Obiectivul prezentei propuneri este acela de a
permite Italiei să aplice, în anumite zone foarte defavorizate, rate
reduse de impozitare pentru motorina și gazul petrolier lichefiat (GPL)
utilizate pentru încălzire, astfel încât să compenseze parțial
costurile ridicate pentru încălzire suportate de locuitorii din acele zone
geografice. Costurile mari la încălzire se datorează fie condițiilor
climatice extrem de nefavorabile, fie condițiilor climatice dificile sau
caracterului insular al acestor zone, combinate cu dificultăți în
ceea ce privește aprovizionarea cu combustibil.
·
Contextul general
Prin scrisoarea din 31 mai 2012,
autoritățile italiene au solicitat autorizarea de a aplica, în
anumite zone geografice foarte defavorizate, rate reduse de impozitare pentru
motorina și GPL utilizate pentru încălzire, prin reînnoirea Deciziei 2008/318/CE
a Consiliului din 7 aprilie 2008 privind autorizarea Italiei de a aplica, în anumite
zone geografice, cote reduse de impozitare pentru motorina și GPL
utilizate pentru încălzire, în conformitate cu articolul 19 din
Directiva 2003/96/CE. ([2]).
Această decizie a autorizat Italia să aplice, până la 31
decembrie 2012, în anumite zone foarte defavorizate, rate reduse ale accizelor
pentru combustibilul casnic și pentru GPL utilizate pentru încălzire.
În plus, autoritățile italiene au inclus în cererea lor o extindere a
domeniului de aplicare al autorizației la municipalități care
fac parte din provinciile în care peste 70 % dintre
municipalități sunt clasificate în zona climatică F, dar care,
ele însele, nu aparțin zonei climatice F. Autoritățile italiene
au furnizat informații și clarificări suplimentare la 4
decembrie 2012, 16 iulie 2013, 31 decembrie 2013, 22 ianuarie 2014. Prin
scrisoarea din 19 martie 2014, autoritățile italiene au informat
Comisia că solicită reînnoirea autorizării acordate prin Decizia
2008/318/CE a Consiliului, pentru o nouă perioadă de șase ani,
fără a adăuga la această listă noi
municipalități, astfel cum s-a solicitat inițial.
Pentru a justifica această cerere de
derogare, Italia face referire la diversitatea teritoriului său, cu
condiții climatice și geografice variabile. În Italia, nivelurile
naționale ale accizelor pentru motorina și GPL utilizate pentru
încălzire sunt relativ ridicate. Pentru a evita o povară
excesivă asupra anumitor consumatori foarte dependenți de
încălzire, Italia a introdus rate reduse de impozitare în anumite părți
ale teritoriului său și ar dori să continue să aplice
aceeași reducere, așa cum a fost introdusă în 2006. Reducerea de
impozit se ridică la 129,11 EUR pentru 1 000 litri în cazul motorinei
(scăzând rata aplicabilă de impozitare la 274,10
EUR pentru 1 000 litri) și la 159,07 EUR pentru 1 000 kg de
GPL (scăzând rata aplicabilă de impozitare la 30,87 EUR pentru 1 000
kg). Ratele aplicabile de impozitare se situează deasupra nivelurilor
minime de impozitare prevăzute de directivă.
Reducerea de impozit se aplică în zonele
geografice care îndeplinesc următoarele condiții:
În temeiul articolul 8 alineatul (10)
din Legea italiană nr. 448/1998, avantajul se aplică
livrărilor de combustibili (motorină și GPL) utilizați în
municipalitățile:
·
clasificate în zona climatică F, astfel cum se
prevede în Decretul prezidențial nr. 412 din 26 august 1993;
·
care nu dispun de o rețea de aprovizionare cu
gaze și care sunt clasificate în zona climatică E, așa cum se
menționează în Decretul prezidențial nr. 412/1993. În acest caz,
astfel cum se prevede la articolul 8 alineatul (10) litera (c)
punctul 4) din Legea nr. 448/1998, avantajul va fi retras de îndată
ce municipalitatea se conectează la rețeaua de alimentare cu gaze;
·
din regiunea Sardinia și insulele mai mici,
atât timp cât nu există acces la rețeaua de gaze naturale în comuna
respectivă; această parte a regimului acoperă toate insulele
italiene, cu excepția Siciliei.
Avantajul fiscal nu poate fi combinat cu alte
reduceri ale accizelor.
Potrivit autorităților italiene,
diferențierea fiscală se bazează pe criterii obiective și
încearcă să asigure continuitatea geografică cu restul
teritoriului italian, și anume aceasta urmărește să ofere
populației din zonele eligibile condiții comparabile cu cele oferite
populației din restul Italiei prin reducerea costurilor lor
disproporționat de ridicate cu încălzirea. Valoarea reducerii de
impozit este aceeași pentru toți utilizatorii; aceasta vizează
doar diminuarea parțială a costurilor suplimentare pentru
încălzire suportate de populația din zonele eligibile, care se
datorează climei reci sau dificultăților de aprovizionare cu
combustibil.
Potrivit autorităților italiene,
costurile suplimentare pentru regiunile muntoase pentru transportul de GPL sunt
cu 120 % mai mari decât în restul țării, iar pentru
motorină cu 132 % mai mari.
Potrivit autorităților italiene,
pentru zonele climatice E și F, reducerea de impozit este, în medie,
egală cu 11-12% din prețul motorinei și al GPL utilizate pentru
încălzire.
Aceste cifre trebuie comparate cu costurile
medii pentru încălzire: acestea sunt, datorită condițiilor
climatice, cu 90 % mai ridicate față de media
națională în zona climatică E și cu 170 % mai ridicate
față de media națională în zona climatică F.
Specificitatea insulelor constă în faptul
că, datorită particularităților lor geografice,
aprovizionarea cu combustibil este limitată ca arie de acoperire și,
drept urmare, este mai costisitoare decât în Italia continentală,
datorită costurilor suplimentare de transport. Autoritățile
italiene au confirmat că reducerea de impozit nu atrage după sine o
supracompensare și nu duce la scăderea prețurilor la GPL și
la motorină sub nivelul celor practicate pe continent. Cu privire la
punerea în aplicare a subvenției în insulele mici, în locurile respective,
lanțul logistic este în mod inevitabil mai costisitor decât în Italia
continentală. Costurile mai ridicate sunt rezultatul absenței unei
logistici primare, ceea ce dă naștere la costuri de distribuție
mai mari. Costurile mai ridicate se datorează, de asemenea, deseori
accesului rutier problematic, costurilor la carburant mai mari decât cele de pe
continent și costurilor de transport pentru accesul la insulele mai mici
și cantităților limitate de provizii individuale.
Autoritățile italiene au estimat că aceste costuri mai ridicate sunt
cu aproximativ 10-15 % mai mari decât costurile corespondente din Italia
continentală.
Autoritățile italiene precizează
că, în cursul ultimilor trei ani, această măsură a dus la
reducerea cu aproximativ 10 % a prețului final de achiziție la
motorina și GPL utilizate pentru încălzire.
Autoritățile italiene precizează
că nu există nicio formă de dezvoltare a rețelei de gaze
naturale în respectivele zone, ceea ce constituie încă un dezavantaj
pentru aceste comune muntoase, pentru Sardinia și pentru insulele mici.
Cheltuielile bugetare anuale aferente măsurii se ridică la
aproximativ 230 de milioane EUR.
·
Dispoziții în vigoare în domeniul
propunerii
Directiva 2003/96/CE
a Consiliului din 27 octombrie 2003 privind restructurarea cadrului comunitar
de impozitare a produselor energetice și a electricității
și Decizia 2008/318/CE a Consiliului din 7 aprilie 2008 privind
autorizarea Italiei de a aplica, în anumite zone geografice, cote reduse de
impozitare pentru motorina și GPL utilizate pentru încălzire, în conformitate
cu articolul 19 din Directiva 2003/96/CE.
Coerența cu celelalte politici și
obiective ale Uniunii
Comisia trebuie să examineze fiecare
cerere de derogare în temeiul articolului 19 din directiva privind impozitarea
energiei și să ia în considerare buna funcționare a pieței
interne, necesitatea de a asigura o concurență loială și
politicile UE privind sănătatea, mediul, energia și
transporturile.
Diferențierea fiscală
diminuează parțial costurile suplimentare pentru încălzire
suportate de cetățenii din anumite zone geografice ale Italiei care
sunt deosebit de dezavantajate în comparație cu restul teritoriului
și pentru care, prin urmare, rata normală de impozitare
aplicabilă GPL și motorinei utilizate pentru încălzire ar
conduce la o sarcină fiscală excesivă. Dezavantajele geografice
se traduc prin costuri suplimentare pentru încălzire, care se
datorează condițiilor climatice nefavorabile sau caracterului insular
al acestor zone, combinate cu lipsa unor resurse alternative de încălzire,
în special lipsa accesului la rețeaua de gaze naturale.
De altfel, rata redusă de impozitare
pentru motorină și GPL rămâne mai ridicată decât nivelurile
minime de impozitare din UE stabilite în Directiva privind impozitarea energiei
și diminuează doar parțial costurile suplimentare pentru
încălzire suportate în zonele geografice în cauză.
Prin urmare, se poate considera că
reducerea este compatibilă cu obiectivul de a oferi un stimulent fiscal
pentru eficiența energetică. Măsura nu a fost considerată
incompatibilă cu politicile UE relevante în domeniul mediului și al
energiei.
Mai mult, această măsură este
acceptabilă din punctul de vedere al bunei funcționări a
pieței interne și al necesității de a asigura o
concurență loială. Aceasta vizează numai compensarea
parțială a costurilor suplimentare pentru încălzire aferente
condițiilor obiective din zonele în cauză. Reducerea de impozit nu
poate fi cumulată cu niciun alt tip de reducere fiscală și nu se
aplică nici unei alte utilizări a combustibilului pentru
încălzire în afara celei privind încălzirea spațiilor.
Articolul 19 alineatul (2) din Directiva
privind impozitarea energiei prevede, de asemenea, pentru acest tip de
măsuri, o limită în ceea ce privește durata și
stabilește o perioadă maximă de șase ani, cu posibilitatea
reînnoirii acesteia. Interpretarea Comisiei este aceea că, întrucât este
vorba despre o măsură fiscală de natură temporară,
prelungirea acesteia ar trebui să ofere Italiei suficient timp pentru a
face o evaluare a efectului măsurii asupra mediului, dar și pentru
instituirea de stimulente pentru îmbunătățirea eficienței
energetice și pentru evaluarea acestora. Prelungirea măsurii ar
trebui să ofere autorităților italiene suficient timp pentru a
strânge informațiile necesare pentru o astfel de evaluare. Aceasta va
constitui, de asemenea, un semnal că, în viitor, se va pune accentul pe
măsuri de economisire a energiei mai bine orientate pentru a
îmbunătăți eficiența energetică și a obține
un efect pozitiv asupra mediului. Din aceste motive, în stadiul actual,
acordarea autorizației pentru trei ani pare a fi oportună.
Norme privind ajutoarele de stat
Ratele reduse de impozitare de 274,10 EUR
pentru 1 000 l de motorină și 30,87 EUR pentru 1 000 kg
de GPL utilizate pentru încălzire, avute în vedere de
autoritățile italiene, se află deasupra nivelurilor minime de
impozitare din UE în conformitate cu articolul 9 din Directiva 2003/96/CE.
Prin urmare, măsura este reglementată de articolul 25 din Regulamentul
800/2008/CE ([3])
(„Regulamentul general de exceptare pe categorii de ajutoare”) și, astfel,
ar fi considerată compatibilă cu piața internă și
exceptată de la obligația de notificare. Perioada de valabilitate a
Regulamentului general de exceptare pe categorii de ajutoare a fost
inițial limitată la 31 decembrie 2013, dar ea a fost prelungită
până la 30 iunie 2014 prin Regulamentul 1224/2013/UE al Comisiei ([4]). În cazul în care sunt
adoptate norme noi privind ajutoarele de stat de către Comisie înainte de
decizia Consiliului privind această propunere, obligațiile de
notificare vor trebui reanalizate conform noilor norme.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
 ·                         Consultarea părților interesate
 Prezenta propunere se referă numai la Italia.
 ·                         Obținerea și utilizarea expertizei
 Nu a fost necesar să se recurgă la expertiză externă.
 ·                         Evaluarea impactului Prezenta propunere se referă la o autorizație pentru un anumit stat membru, la cererea acestuia.
3.           ELEMENTELE JURIDICE ALE
PROPUNERII
Propunerea vizează autorizarea Italiei de
a deroga de la dispozițiile generale ale Directivei 2003/96/CE a
Consiliului și de a aplica o rată reduse de impozitare pentru
motorina și GPL utilizate pentru încălzire.
Temeiul juridic
Articolul 19 din Directiva 2003/96/CE a
Consiliului.
Principiul subsidiarității
Domeniul fiscalității indirecte
reglementat de articolul 113 din TFUE nu ține, în sine, de competența
exclusivă a Uniunii Europene în sensul articolului 3 din TFUE.
Cu toate acestea, exercitarea de către
statele membre a competențelor lor respective în acest domeniu este
încadrată în mod strict și limitată de dreptul UE în vigoare. În
conformitate cu articolul 19 din Directiva 2003/96/CE, numai Consiliul este
abilitat să autorizeze un stat membru să introducă alte scutiri
sau reduceri, în sensul respectivei dispoziții. Statele membre nu se pot
substitui Consiliului.
Prin urmare, propunerea respectă
principiul subsidiarității.
Principiul proporționalității
Propunerea respectă principiul proporționalității.
Reducerea de impozit nu depășește ceea ce este necesar pentru
atingerea obiectivului respectiv (a se vedea considerațiile privind
aspectele legate de piața internă și de concurența
loială menționate mai sus).
Alegerea instrumentelor
Instrument(e) propus(e): decizie de punere în
aplicare a Consiliului.
Articolul 19 din Directiva 2003/96/CE nu
prevede decât acest tip de măsură.
4.           IMPLICAȚIILE BUGETARE
Această măsură nu impune
Uniunii nicio sarcină financiară sau administrativă. Prin urmare,
propunerea nu are implicații asupra bugetului Uniunii Europene.
2014/0200 (NLE)
Propunere de
DECIZIE DE PUNERE ÎN APLICARE A
CONSILIULUI
privind autorizarea Italiei de a aplica, în
anumite zone geografice, rate reduse de impozitare pentru motorina și GPL
utilizate pentru încălzire, în conformitate cu articolul 19 din Directiva 2003/96/CE
CONSILIUL UNIUNII EUROPENE,
având în vedere Tratatul privind
funcționarea Uniunii Europene,
având în vedere Directiva 2003/96/CE a
Consiliului din 27 octombrie 2003 privind restructurarea cadrului
comunitar de impozitare a produselor energetice și a
electricității ([5]),
în special articolul 19 alineatul (1),
având în vedere propunerea Comisiei Europene,
întrucât:
(1)       În conformitate cu articolul 19
alineatul (1) din Directiva 2003/96/CE, Italia a fost autorizată să
aplice, în anumite zone geografice extrem de defavorizate rate reduse ale
accizelor la motorina și GPL utilizate pentru încălzire.
Autorizația a fost acordată până la 31 decembrie 2012 prin
Decizia 2008/318/CE a Consiliului din 7 aprilie 2008 privind autorizarea
Italiei de a aplica, în anumite zone geografice, cote reduse de impozitare
pentru motorina și GPL utilizate pentru încălzire, în conformitate cu
articolul 19 din Directiva 2003/96/CE ([6]).
(2)       Prin scrisoarea din 31 mai 2012,
autoritățile italiene au solicitat autorizarea de a aplica, în
anumite zone geografice foarte defavorizate, rate reduse de impozitare pentru
motorina și GPL utilizate pentru încălzire, prin extinderea unei
practici aplicate în temeiul deciziei Consiliului menționate anterior în
anumite zone, înainte de expirarea acesteia. Autoritățile italiene au
furnizat informații și clarificări suplimentare la 4 decembrie 2012,
16 iulie 2013, 31 decembrie 2013 și 22 ianuarie 2014. Prin scrisoarea din 19
martie 2014, autoritățile italiene au solicitat o reînnoire a
autorizației acordate prin Decizia 2008/318/CE a Consiliului
fără modificări în domeniul său de aplicare
teritorială. Autorizația a fost solicitată pentru perioada 1
ianuarie 2013 - 31 decembrie 2018.
(3)       Italia are un teritoriu
foarte diversificat, cu condiții climatice și geografice variabile.
Având în vedere particularitățile teritoriului său, Italia a
introdus rate reduse de impozitare pentru motorină și GPL, cu scopul
de a compensa parțial costurile pentru încălzire disproporționat
de ridicate suportate de locuitorii din anumite zone geografice.
(4)       Diferențierea
fiscală se bazează pe criterii obiective și urmărește
să ofere populației din zonele eligibile condiții comparabile cu
cele oferite populației din restul Italiei, prin reducerea costurilor lor
disproporționat de ridicate la încălzire, cauzate de condiții
climatice nefavorabile sau de dificultățile în a procura combustibil
în comparație cu restul teritoriului italian.
(5)       Reducerea de impozit se
aplică zonelor geografice care îndeplinesc următoarele criterii: i)
condiții climatice foarte nefavorabile pe teritoriul Italiei [comunele
care fac parte din zona F definite în Decretul prezidențial nr. 412 din 1993
([7])], condiții
climatice nefavorabile combinate cu dificultăți în a procura
combustibil (comunele care fac parte din zona E definite în Decretul
prezidențial nr. 412 din 1993, atât timp cât comuna nu are acces la
rețeaua de gaze naturale), izolare geografică combinată cu o
aprovizionare dificilă și costisitoare cu combustibil: Sardinia
și insulele mici. Întrucât dezvoltarea rețelei de gaze naturale ar
reduce în mare măsură costurile suplimentare pentru încălzire
și ar duce la o mai mare diversitate de aprovizionare cu combustibil,
după caz, aplicarea ratelor reduse este limitată până la
finalizarea rețelei de gaze naturale în comunele în cauză.
(6)       Comisia a examinat
această măsură și s-a estimat că ea nu
denaturează concurența, nu stânjenește funcționarea
pieței interne și nu este considerată incompatibilă cu
politicile UE în domeniul mediului, al energiei și al transporturilor.
Rata redusă de impozitare pentru motorină și GPL rămâne mai
ridicată decât nivelurile minime de impozitare din UE stabilite în Directiva
2003/96/CE și diminuează doar parțial costurile suplimentare
pentru încălzire suportate în zonele geografice în cauză.
(7)       Măsura în cauză se
aplică doar utilizării pentru încălzirea spațiului (atât
pentru persoanele fizice, cât și pentru întreprinderi); ea nu se
aplică nici unei alte forme de întrebuințări comerciale ale
produselor respective. Potrivit autorităților italiene, valoarea
avantajului fiscal pentru utilizatorii comerciali este tratată pentru
fiecare caz în parte de Regulamentul (CE) nr. 1407/2013 al Comisiei din 18
decembrie 2013 privind aplicarea articolelor 107 și 108 din TFUE
ajutoarelor de minimis ([8]).
Cu toate acestea, în cazul în care o întreprindere depășește
plafonul stabilit de regulamentul menționat anterior, Comisia ar trebui
să fie informată cu privire la aceasta, în conformitate cu
Regulamentul (CE) nr. 734/2013 din 22 iulie 2013 de modificare a Regulamentului
(CE) nr. 659/1999 de stabilire a normelor de aplicare a articolului 93 din
Tratatul CE ([9]).
(8)        Având în vedere efectele
potențiale ale măsurii asupra mediului, rezultă că este
potrivit să se acorde autorizația pentru o perioadă de trei ani.
Această perioadă de aplicare ar oferi autorităților
italiene suficient timp pentru a evalua efectul măsurii asupra mediului
și, totodată, ar indica faptul că, în viitor, ar trebui să
fie puse în aplicare măsuri de economisire a energiei mai bine orientate
pentru a îmbunătăți eficiența energetică și a
garanta un efect pozitiv asupra mediului,
ADOPTĂ PREZENTA DECIZIE:
Articolul 1
Italia este autorizată să aplice
rate reduse de impozitare pentru motorina și GPL utilizate pentru
încălzire, în următoarele zone geografice defavorizate:
1.
Comunele care aparțin zonei climatice F,
după cum s-a stabilit prin Decretul prezidențial nr. 412 din 26
august 1993.
2.
Comunele care aparțin zonei climatice E,
după cum s-a stabilit prin Decretul prezidențial nr. 412 din 26
august 1993.
3.
Comunele din Sardinia și insulele mici ([10]).
Pentru a evita orice supracompensare,
reducerea nu trebuie să depășească costurile suplimentare
pentru încălzire suportate în zonele în cauză. În cazul particular al
Sardiniei și al insulelor mici, în consecință, reducerea de
impozite nu trebuie să genereze un preț inferior prețului la
același combustibil în Italia continentală.
Rata redusă respectă cerințele
Directivei 2003/96/CE a Consiliului și, în special, nivelurile minime de
impozitare stabilite la articolul 9 din directiva menționată.
Articolul 2
Eligibilitatea zonelor geografice
menționate în anexă la punctele 2 și 3 este
condiționată de indisponibilitatea accesului la rețeaua de gaze
naturale în comună.
Articolul 3
Prezenta decizie produce efecte de la data notificării. Decizia
expiră după o perioadă de trei ani.
Articolul 4
Prezenta decizie se adresează Republicii
Italia.
Adoptată la Bruxelles,
                                                                       Pentru
Consiliu
                                                                       Președintele
([1])            Directiva
2003/96/CE a Consiliului din 27 octombrie 2003 privind restructurarea cadrului
comunitar de impozitare a produselor energetice și a
electricității (JO L 283, 31.10.2003, p. 51; directivă
modificată ultima dată prin Directivele 2004/74/CE și 2004/75/CE
(JO L 157, 30.4.2004, p. 87 și p. 100).
([2])            JO
L 109, 19.4.2008, p. 27-29.
([3])            Regulamentul
(CE) nr. 800/2008 al Comisiei din 6 august 2008 de declarare a anumitor
categorii de ajutoare compatibile cu piața comună în aplicarea
articolelor 87 și 88 din tratat, JO L 214, 9.8.2008, p. 3.
([4])            JO
L 320, 30.11.2013.
([5])            JO
L 283, 31.10.2003, p. 51, directivă, astfel cum a fost
modificată ultima dată prin Directiva 2004/75/CE (JO L 157, 30.4.2004,
p. 100).
([6])            JO
L 109, 19.4.2008, p. 27-29.
([7])            Decretul
prezidențial nr. 412 din 1993 împarte teritoriul italian în șase zone
climatice (de la A la F). Clasificarea se bazează pe unitatea „grade pe
zi”, care reprezintă numărul de zile pe an în care temperatura
exterioară este diferită de cea optimă de 20 C și în
care, prin urmare, este nevoie de încălzire.
([8])            JO
L 352, 24.12.2013, p.1.
([9])            JO
L 204, 31.7.2013, p. 15.
([10])           Toate
insulele italiene, cu excepția Siciliei.


title: Propunere de Decizia a Parlamentului European şi a Consiliului de abrogare a Deciziei nr. 85/368/CEE a Consiliului privind echivalarea calificărilor profesionale între statele membre ale Comunităţii Europene

text:
Anunţ juridic important

|

52007PC0680

	[pic] | COMISIA COMUNITĂŢILOR EUROPENE |Bruxelles, 6.11.2007COM(2007) 680 final2007/0234 (COD)Propunere deDECIZIA A PARLAMENTULUI EUROPEAN ŞI A CONSILIULUIde abrogare a Deciziei nr. 85/368/CEE a Consiliului privind echivalarea calificărilor profesionale între statele membre ale Comunităţii Europene(prezentată de Comisie)EXPUNERE DE MOTIVE1. CONTEXTUL PROPUNERIIPrezenta propunere face parte din programul de simplificare din cadrul Programului legislativ şi de lucru al Comisiei pentru 2007, care urmăreşte simplificarea cadrului de reglementare pentru întreprinderi şi alte părţi interesate.În cadrul revizuirii legislaţiei existente, Comisia consideră că Decizia nr. 85/368/CEE a Consiliului din 16 iulie 1985 privind echivalarea calificărilor profesionale între statele membre ale Comunităţii Europene este redundantă şi, prin urmare, trebuie abrogată.Obiectivele Deciziei nr. 85/368/CEE a ConsiliuluiDecizia nr. 85/368/CEE a Consiliului a introdus un sistem pentru echivalarea calificărilor Învăţământului Profesional şi Tehnic (vocational education and training-VET). Acesta a urmărit să ofere lucrătorilor oportunitatea de a-şi utiliza mai bine calificările pentru a obţine un loc de muncă în alte state membre. Sistemul definit în decizie a urmărit atingerea acestui obiectiv prin definirea unor fişe practice ale postului pentru profesiile specificate inteligibile pe teritoriul Comunităţii, oferind astfel întreprinderilor, lucrătorilor şi autorităţilor publice informaţiile necesare cu privire la echivalarea calificărilor obţinute în diferite state membre.Decizia invita Comisia şi statele membre să coopereze la redactarea unor fişe ale postului comunitare pentru anumite profesii sau grupuri de profesii şi la corelarea calificărilor profesionale recunoscute în statele membre cu fişele postului convenite.Urmau să fie întocmite tabele comparative care să conţină următoarele informaţii: Registrul SEDOC (utilizat în legătură cu Sistemul european de difuzare a cererilor şi ofertelor de locuri de muncă) şi codurile naţionale de clasificare a profesiunilor, nivelul formării profesionale, titlurile profesionale în fiecare stat membru şi calificările echivalente, organizaţiile şi instituţiile care oferă pregătire profesională şi organismele responsabile cu eliberarea sau validarea diplomelor, certificatelor sau a altor documente. Astfel, fişele postului, convenite de comun acord la nivel comunitar şi tabelele comparative urmau să fie publicate în Jurnalul Oficial al Uniunii Europene .De asemenea, decizia a cerut ţărilor să desemneze un organism de coordonare pentru colectarea şi diseminarea informaţiilor referitoare la echivalarea calificărilor profesionale. Comisia, în colaborare cu aceste organisme ar trebui să revizuiască fişele postului convenite de comun acord şi tabelele referitoare la echivalarea calificărilor profesionale. Statelor membre li s-a solicitat, de asemenea, să prezinte rapoarte la fiecare patru ani cu privire la punerea în aplicare a deciziei la nivel naţional.Neaplicarea decizieiCu toate acestea, în practică, sistemul propus de decizie s-a dovedit a fi complicat şi punerea în aplicare a fost, în cel mai bun caz, parţială.Comisia şi statele membre s-au concentrat iniţial asupra calificărilor profesionale ale lucrătorilor calificaţi. Într-o primă etapă, au fost desemnate 219 calificări VET din 19 sectoare. Cele 19 sectoare au fost alese astfel încât să reflecte profesiile în care lucrătorii sunt cei mai predispuşi să se mute în altă ţară.Au fost stabilite proceduri pentru definirea fişelor de post şi pentru compararea calificărilor la care au participat experţi din partea Comisiei, Cedefop şi a statelor membre. Dar un raport întocmit pentru Comisie în 1990 a prezentat în detaliu dificultăţile întâmpinate în timpul acestui proces şi a admis ritmul lent al progresului - până în 1990, doar pentru 5 din cele 19 sectoare specificate, acoperind 66 de profesii, au fost publicate date privind compararea calificărilor. Procesul de înregistrare, descriere şi comparare a calificărilor s-a dovedit a fi greoi şi complicat. Raportul din 1990 a subliniat importanţa încheierii activităţii de comparare a calificărilor la timp pentru finalizarea Pieţei interne până la finalul anului 1992. A propus simplificarea procedurilor şi accelerarea ritmului, stabilind obiectivul de a conveni până la finalul anului 1992 asupra profesiilor din mai mult de 14 sectoare. În practică, acesta s-a dovedit a fi un obiectiv prea ambiţios şi nu a fost îndeplinit.De asemenea, decizia s-a dovedit a fi prea inflexibilă pentru a se putea adapta la evoluţia nevoilor. Deşi decizia a făcut referire la necesitatea adaptării la noile situaţii determinate de schimbările tehnologice, Comisia, Cedefop şi statele membre au trebuit să admită faptul că, datorită abordării centralizate alese şi a evoluţiei rapide şi constante a calificărilor, în scurt timp informaţiile publicate nu mai erau de actualitate.Raportul din 1990 a subliniat faptul că sistemul va fi eficient doar în cazul în care va fi folosit de către statele membre – în realitate, activitatea desfăşurată la nivel european a avut un impact scăzut asupra părţilor implicate la nivel naţional şi sectorial.Având în vedere toate aceste motive, punerea în aplicare a activităţilor prevăzute în decizie a fost curând abandonată.Prin urmare, prezenta propunere de abrogare contribuie la programul Comisiei de simplificare a legislaţiei în vederea creşterii competitivităţii, ca parte a agendei UE privind creşterea şi locurile de muncă, şi a îmbunătăţirii calităţii generale a cadrului juridic al Comunităţilor.În plus, Comisia consideră că decizia VET este înlocuită prin câteva iniţiative mai recente, adoptate la nivelul UE sau la nivelul inter-guvernamental, în vederea creşterii transparenţei, sprijinirii transferului şi facilitării evaluării rezultatelor învăţării.Cadrul european al calificărilor (EQF)Cadrul european al calificărilor (the European Qualifications Framework – EQF) va încerca, în special, să reproducă obiectivul general al deciziei din 1985 vizând facilitarea echivalării calificărilor şi a mobilităţii lucrătorilor. Comisia a înaintat o propunere de constituire a EQF în septembrie 2006, COM (2006) 479 , care a fost adoptată de către Parlamentul European şi Consiliu în [luna/an].EQF diferă faţă de decizia din 1985 prin domeniul de aplicare, fiind un cadru de învăţare continuă care acoperă educaţia generală şi pentru adulţi, învăţământul superior precum şi VET (decizia din 1985 se centra doar pe acesta din urmă). Diferă foarte mult, de asemenea, şi prin modul de abordare.Recomandarea stabileşte EQF drept instrument de referinţă pentru echivalarea nivelurilor calificărilor profesionale în sistemele naţionale de calificări, precum şi pentru sistemele de calificări dezvoltate de organizaţiile sectoriale internaţionale. Aceasta recomandă ţărilor să îşi coreleze sistemele naţionale cu EQF prin corelarea nivelurilor de calificare cu nivelurile EQF corespunzătoare şi, acolo unde este cazul, să dezvolte un cadru naţional al calificărilor. Ţărilor li se recomandă, în continuare, să se asigure că, până în 2012, certificatele lor, diplomele şi alte calificări trebuie să menţioneze nivelul EQF adecvat (de exemplu nivelul 4).EQF se bazează pe un set de niveluri de referinţă europene descrise în termeni de rezultate ale învăţării – care descriu ceea ce cunoaşte, înţelege şi poate face persoana care învaţă, indiferent de contextul în care a fost dobândită o anumită calificare . Astfel, pot fi înţelese calificările din orice domeniu de educaţie şi pregătire profesională. Prin utilizarea rezultatelor învăţării în descrierea nivelurilor de calificare se facilitează validarea învăţământului informal care constituie un element cheie al învăţării cu adevărat continue.EQF şi Decizia nr. 85/368/CEEDecizia din 1985 a avut o abordare de sus în jos care necesita o cooperare intensivă între experţii din ţări diferite în vederea actualizării listei, modificării descrierilor profesiilor şi calificărilor, şi adăugării de noi calificări, când este necesar. Având în vedere faptul că doar un domeniu restrâns al profesiilor şi doar o parte a calificărilor profesionale au fost acoperite, această abordare s-a dovedit a fi nepractică.EQF se bazează pe o abordare descentralizată şi voluntară conform căreia Comunitatea oferă un punct comun de referinţă în timp ce deciziile detaliate sunt lăsate în seama organismelor competente de la nivel naţional şi sectorial. Aranjamentele preconizate pentru munca de referinţă în ţările membre nu sunt exagerat de complicate. Ţările îşi corelează nivelurile de calificări cu EQF, astfel încât orice calificare încadrată la un anumit nivel din cadrul sau sistemul lor naţional să poată fi clasificată la un anumit nivel EQF. Prin urmare, EQF oferă un limbaj comun în vederea descrierii şi înţelegerii calificărilor.Deciziile naţionale privind clasificarea calificărilor în funcţie de nivelurile EQF sunt, în continuare, înaintate grupului consultativ pentru EQF care asigură calitatea procesului. Prin urmare, ţările au tot interesul să facă evaluarea adecvată iniţială a nivelului propriu de calificări şi să contribuie la procesul de asigurare a calităţii la nivel european.Astfel, EQF răspunde limitărilor directivei din 1985 la două niveluri: punând accentul pe îmbunătăţirea nivelului de transparenţă al calificărilor, şi introducând o abordare descentralizată a cooperării care se pretează mai bine complexităţii crescânde a calificărilor în Europa.Alte instrumente de mobilitate şi transparenţăDeşi EQF va fi instrumentul care va urmări cel mai îndeaproape obiectivele şi funcţiile pe care decizia din 1985 nu le-a putut îndeplini, există şi alte instrumente şi măsuri la nivel european care promovează transparenţa şi cresc transferabilitatea calificărilor. Acestea includ Europass, Sistemul european de credite transferabile pentru învăţământul superior (ECTS), Concluziile Consiliului din 2004 privind identificarea şi validarea învăţării non-formale şi informale şi portalul Ploteus.Decizia nr. 2241/2004/CE a Parlamentului European şi a Consiliului din 15 decembrie 2004 de instituire a unui cadru comunitar unic pentru transparenţa calificărilor şi competenţelor (Europass) a introdus un set de instrumente pe care cetăţenii le pot folosi pentru a-şi descrie calificările şi competenţele.Actualul Sistem european de credite transferabile pentru învăţământul superior (ECTS) şi Sistemul european de credite transferabile pentru învăţământul profesional şi tehnic (ECVET) aflat în curs de înfiinţare, SEC (2006) 1431, vor simplifica pentru cetăţeni combinarea educaţiei şi formării profesionale din ţări diferite. Ambele instrumente oferă sprijin direct cetăţenilor care încearcă să-şi transfere calificările sau unităţile de calificare dincolo de barierele instituţionale sau frontierele naţionale.Un set de principii comune europene privind identificarea şi validarea învăţării non-formale şi informale a fost adoptat de către Consiliul European în 2004 (9600/2004). Aceste principii oferă o bază pentru întărirea cooperării în domeniul validării şi încurajează Comisia, statele membre şi partenerii sociali să introducă în mod sistematic metode şi sisteme de validare.Portalul „Ploteus” privind oportunităţile de învăţare (http://ec.europa.eu/ploteus) contribuie la creşterea transparenţei calificărilor oferind informaţii despre educaţie, formare profesională şi oportunităţi de învăţare în ţările europene.Recunoaşterea reciprocă a calificărilor în zona profesiilor reglementate este asigurată prin Directiva nr. 2005/36/CE, adoptată la 7 septembrie 2005. Această directivă, care consolidează, modernizează şi simplifică 15 directive existente, adoptate între 1975 şi 1999, stabileşte un sistem de recunoaştere automată a calificărilor pentru profesiile cu cerinţe de formare armonizate (doctori, asistente, moaşe, dentişti, veterinari, farmacişti) şi, de asemenea, pentru arhitecţi. Pentru celelalte profesii reglementate (la momentul actual, aproape 800 de profesii sunt reglementate de către unul sau mai multe state membre în UE) sistemul se bazează pe recunoaşterea reciprocă, adică, o persoană calificată să exercite o profesie într-un stat membru ar trebui, de asemenea, să fie autorizată să practice această profesie în alt stat membru.2. COERENţA CU ALTE POLITICI şI OBIECTIVE ALE UNIUNIIPropunerea de abrogare a deciziei corespunde agendei de la Lisabona, în special strategiei privind o mai bună legiferare şi necesităţii simplificării cadrului de reglementare pentru întreprinderi şi alte părţi implicate.Decizia din 1985 a căzut în desuetudine de multă vreme. Chiar din 1990, un raport întocmit pentru Comisie sublinia deficienţele şi ritmul lent al îndeplinirii obiectivelor propuse. A fost pusă în aplicare doar parţial şi a încetat să mai fie aplicată astăzi în orice context.Opţiuni pentru ComisieÎn acest context, Comisia consideră trei opţiuni de acţiune. Prima opţiune ar consta în a permite deciziei să facă în continuare parte din acquis-ul comunitar. Totuşi, având în vedere ineficienţa deciziei, această poziţie ar fi în contradicţie cu angajamentul luat de Comisie în vederea simplificării legislaţiei. Deoarece Parlamentul şi Consiliul au adoptat Cadrul european al calificărilor, care urmăreşte o parte din obiectivele deciziei din 1985, această opţiune ar menţine în vigoare un text legislativ redundant. Prin urmare, vor exista două instrumente cu obiective similare, dar bazate pe metodologii diferite şi care descriu calificările din puncte de vedere diferite. Această opţiune creează o situaţie confuză.O a doua opţiune constă în modificarea deciziei din anul 1985. Dar, atât din punct de vedere al metodologiei, cât şi din punct de vedere practic, acest lucru ar fi dificil, dacă nu chiar imposibil. Astfel cum s-a menţionat anterior, fundamentul deciziei din 1985 bazat în mare parte pe inputuri, este din ce în ce mai mai desuet şi, prin urmare, textul deciziei ar necesita o revizuire aproape completă, lipsind astfel de sens textul original. Prin urmare, modificarea ar repeta anumite probleme/obiecţii la care se face referire în prima opţiune mai sus menţionată şi ar trimite semnale confuze statelor membre.O a treia opţiune constă în abrogarea deciziei, lăsând astfel obiectivele acesteia în sarcina noului EQF şi a celorlalte mecanisme mai sus menţionate. Procedura de abrogare corespunde obiectivului general al Comisiei de a reduce povara normativă şi elimină legislaţia desuetă şi nefolosită (Programul de simplificare şi Programul legislativ şi de lucru al Comisiei pentru 2007 şi strategia privind o mai bună legiferare). Obiectivele acesteia sunt îndeplinite de către EQF atât într-o manieră mai eficientă, având în vedere cadrul mai simplu, cât şi mai eficace, datorită transparenţei crescânde, a domeniului mai mare de aplicare şi a centrării pe rezultatele învăţării. În continuare, EQF a fost constituit prin consens între părţile implicate la fiecare etapă a dezvoltării sale. Comisia a propus acest cadru la cererea statelor membre şi a partenerilor sociali şi s-a consultat pe larg cu aceştia cu privire la formularea sa.Prin urmare, Comisia a ales cea de-a treia opţiune şi propune abrogarea deciziei din anul 1985.3. ELEMENTE JURIDICE ALE PROPUNERIIRezumatul acţiunii propusePropunerea prevede abrogarea Deciziei nr. 85/368/CEE a Consiliului privind echivalarea calificărilor profesionale între statele membre ale Comunităţii Europene.Temeiul juridicArticolul 150 punctul 4 din Tratat, care prevede că acţiunea comunitară trebuie să sprijine şi să completeze acţiunile statelor membre şi, în special, după cum se menţionează la alineatul 2 al articolului, trebuie să îmbunătăţească formarea profesională de bază, să faciliteze inserţia şi reinserţia profesională, precum şi să dezvolte schimbul de informaţii şi experienţă asupra chestiunilor comune.Principiul subsidiarităţiiPrincipiul subsidiarităţii se aplică în măsura în care propunerea nu este de competenţa exclusivă a Comunităţii.Obiectivele propunerii nu pot fi realizate într-o măsură suficientă de statele membre din următoarele motive:- decizia trebuie abrogată la nivel comunitar.Prin urmare, propunerea respectă principiul subsidiarităţii.Principiul proporţionalităţiiPropunerea respectă principiul proporţionalităţii din următoarele motive:Abrogă un text legislativ redundant.Alegerea instrumentelorInstrumentul propus: Decizie a Parlamentului European şi a Consiliului. O decizie este necesară în vederea abrogării unei decizii existente.4. INCIDENţA BUGETARăPropunerea nu are implicaţii asupra bugetului comunitar.2007/0234 (COD)Propunere deDECIZIA A PARLAMENTULUI EUROPEAN ŞI A CONSILIULUIde abrogare a Deciziei nr. 85/368/CEE a Consiliului privind echivalarea calificărilor profesionale între statele membre ale Comunităţii EuropenePARLAMENTUL EUROPEAN ŞI CONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 150, punctul 4,având în vedere propunerea Comisiei[1],având în vedere avizul Comitetului Economic şi Social European[2],având în vedere avizul Comitetului Regiunilor[3],în conformitate cu procedura stabilită la articolul 251 din Tratat[4],întrucât:(1) Politicile comunitare privind o mai bună legiferare pun accentul pe importanţa simplificării legislaţiilor naţionale şi comunitare ca element esenţial pentru ameliorarea competitivităţii întreprinderilor şi pentru realizarea obiectivelor agendei de la Lisabona.(2) Punerea în aplicare a Deciziei nr. 85/368/CEE[5] s-a dovedit ineficientă în ceea ce priveşte compararea calificărilor profesionale pentru lucrătorii care caută un loc de muncă în alt stat membru.(3) Metodele şi abordarea utilizate în vederea descrierii şi comparării calificărilor stabilite în Decizia nr. 85/368/CEE diferă de cele folosite la momentul actual în sistemele de educaţie şi formare profesională.(4) Decizia nr. 83/368/CEE este înlocuită prin adoptarea Recomandării Parlamentului European şi a Consiliului din […] privind stabilirea Cadrului european al calificărilor pentru învăţarea continuă[6](5) În consecinţă, Decizia nr. 85/368/CEE ar trebui abrogată.ADOPTĂ PREZENTA DECIZIE:Articolul 1Decizia nr. 85/368/CEE se abrogă cu efect de la […]Articolul 2Prezenta decizie intră în vigoare în a douăzecea zi de la data publicării sale în Jurnalul Oficial al Uniunii Europene.Articolul 3Prezenta decizie se adresează statelor membre.Adoptată la Bruxelles, […]Pentru Parlamentul European Pentru ConsiliuPreşedintele Preşedintele [1] JO C , , p. .[2] JO C , , p. .[3] JO C , , p.[4] JO C , , p. .[5] JO L 199, 31.7.1999, P.56[6] JO […]


				|

		52015PC0146

			Propunere de DECIZIE A CONSILIULUI privind poziția care urmează să fie adoptată în numele Uniunii Europene în cadrul Organizației Maritime Internaționale în cursul celei de-a 68-a sesiuni a Comitetului pentru protecția mediului marin și al celei de-a 95-a sesiuni a Comitetului pentru siguranța maritimă, în ceea ce privește adoptarea modificărilor aduse MARPOL, SOLAS și Orientărilor privind sistemele de purificare a gazelor de evacuare, ediția 2009 /* COM/2015/0146 final - 2015/0071 (NLE) */

			   	EXPUNERE DE MOTIVE
1.           INTRODUCERE
Prezenta propunere a Comisiei se referă la
stabilirea poziției Uniunii în cadrul celei de-a 68-a sesiuni a
Comitetului OMI pentru protecția mediului marin (MEPC) și al celei
de-a 95-a sesiuni a Comitetului OMI pentru siguranța maritimă (MSC)
în ceea ce privește 3 modificări ale instrumentelor OMI stabilite în
mod individual în următoarele subrubrici.
1.1         Modificări ale anexelor
I, II, IV și V la MARPOL
MEPC 67 a aprobat preambulul, introducerea
și partea a II-a a proiectului de Cod internațional privind navele
care acționează în apele polare (Codul polar), în vederea
adoptării lor în cadrul celei de-a 68-a sesiuni a MEPC. De asemenea, MEPC
67 a aprobat proiectele de modificări asociate ale anexelor I, II, IV
și V la Convenția MARPOL, în vederea adoptării lor în cadrul
celei de-a 68-a sesiuni a MEPC. Codul polar a fost elaborat pentru a completa
instrumentele existente ale OMI cu scopul de a spori siguranța
funcționării navelor și de a atenua impactul asupra persoanelor
și asupra mediului în apele polare îndepărtate, vulnerabile și
cu condiții potențial aspre.
Aceste modificări ale MARPOL sunt redate în
anexa 11 la raportul MEPC 67 (MEPC 67/20). Punctul 9.45 din raportul respectiv
indică faptul că modificările vor fi adoptate cu ocazia celei
de-a 68-a sesiuni a MEPC.
1.2         Modificări ale
Orientărilor privind sistemele de purificare a gazelor de evacuare,
ediția 2009
Subcomitetul OMI pentru prevenirea poluării
și intervenția în caz de poluare (PPR 2) a aprobat proiectele de modificări
ale Orientărilor privind sistemele de purificare a gazelor de evacuare,
ediția 2009, redate în Rezoluția MEPC.184(59), în vederea
adoptării lor în cadrul celei de-a 68-a sesiuni a MEPC. Orientările
privind sistemele de purificare a gazelor de evacuare, ediția 2009, ar
trebui fie clare în privința testării scruberelor conectate la
elementele mașinilor navei care nu pot fi testate la încărcături
mai mari sau care nu pot fi testate deloc în timp ce nava se află în port
în repaus. Proiectele de modificări, bazate pe propunerile UE, se
referă la utilizarea unei metode bazate pe calcul, cum ar fi dinamica
computațională a fluidelor și/sau la utilizarea unor formule
empirice consacrate, ca alternative fezabile la măsurători și
sunt redate în secțiunile 6, 6.9, 10.1.2.1(ii) și 10.1.2.2 din
orientările respective.
Aceste modificări ale Orientărilor
privind sistemele de purificare a gazelor de evacuare, ediția 2009, sunt
redate în anexa 1 la raportul PPR 2 (PPR 2/21). Punctul 2.23 din raportul
respectiv indică faptul că modificările vor fi adoptate cu
ocazia celei de-a 68-a sesiuni a MEPC.
1.3         Modificări ale regulii
II-2/20.3 din Convenția SOLAS
MSC 94 a aprobat proiectele de modificări
ale regulii II-2/20.3 din Convenția SOLAS, care vor permite
funcționarea ventilatoarelor cu un număr redus de schimburi de aer
atunci când există în funcțiune un sistem de control al
calității aerului în conformitate cu MSC/Circ.729 privind
Orientările de proiectare și recomandările de exploatare a
sistemelor de ventilație în spațiile ro-ro pentru marfă.
Proiectele de modificări se aplică navelor de mărfuri și de
pasageri, în spații pentru vehicule, de categorie specială și
ro-ro.
Aceste modificări sunt redate în anexa 11 la
raportul MSC 94 (MSC 94/21/add.1). Punctul 8.7 din Raportul MSC 94 (MSC 94/21)
indică faptul că modificările vor fi adoptate în cadrul MSC 95.
2.           ADOPTAREA MODIFICĂRILOR
OMI
2.1         Adoptarea modificărilor
Modificările menționate la punctele 1.1
– 1.3 de mai sus au fost aprobate în cadrul celei de-a 67-a sesiuni a
Comitetului pentru protecția mediului marin, desfășurată în
perioada 13 – 17 octombrie 2014, al celei de-a 94-a sesiuni a Comitetului
pentru siguranța maritimă, desfășurată în perioada 17
– 21 noiembrie 2014, al celei de-a 2-a sesiuni a Subcomitetului pentru
prevenirea poluării și intervenția în caz de poluare,
desfășurată în perioada 19 – 23 ianuarie 2015 și
urmează să fie transmise în vederea adoptării în cadrul celei
de-a 68-a sesiuni a Comitetului pentru protecția mediului marin, care se
va desfășura în perioada 11 – 16 mai 2015 și al celei de-a 95-a
sesiuni a Comitetului pentru siguranța maritimă, care se va
desfășura în perioada 3 – 12 iunie 2015.
2.2         Acceptare și intrarea în
vigoare
După adoptarea de către cele două
comitete, modificările menționate la punctele 1.1 și 1.3 de mai
sus vor fi transmise părților contractante respective, pentru ca
acestea să își exprime acordul de a le trata ca fiind obligatorii din
punct de vedere juridic. Rezoluția care va stabili modificările
Orientărilor privind sistemele de purificare a gazelor de evacuare,
ediția 2009, menționate la punctul 1.2 de mai sus, va indica data
intrării în vigoare.
3.           LEGISLAȚIA UE
RELEVANTĂ ȘI COMPETENȚA UE
3.1         Modificările anexelor I
și II la MARPOL
Articolul 3 din Directiva 2005/35/CE privind
poluarea cauzată de nave și introducerea unor sancțiuni,
inclusiv sancțiuni penale, pentru infracțiunile de poluare
stabilește că directiva se aplică în marea liberă. Unele
zone din apele polare care fac obiectul Codului polar sunt considerate drept
mare liberă. În conformitate cu articolul 2, directiva se aplică
deversărilor de substanțe poluante, care înseamnă
substanțele care fac obiectul anexelor I (petrol) și II
(substanțe lichide nocive în vrac) la MARPOL 73/78. Obiectivul Directivei
2005/35/CE este includerea în legislația UE a standardelor
internaționale privind poluarea cauzată de nave și asigurarea
faptului că poluatorii sunt sancționați în mod
corespunzător. În conformitate cu articolul 4 al directivei, statele
membre se asigură că deversările de substanțe poluante de
către nave, inclusiv cazurile minore de acest gen, în oricare dintre
zonele menționate la articolul 3 alineatul (1), sunt considerate
încălcări în cazul în care au fost comise intenționat, din imprudență
sau din neglijență gravă.
Secțiunile relevante sunt prezentate în
partea II-A din Codul polar privind măsurile de prevenire a poluării,
capitolele 1 și 2 referindu-se la prevenirea poluării cu petrol
și la controlul poluării cu substanțe lichide nocive în vrac.
Prin urmare, modificările care urmează
să fie adoptate în cadrul MEPC 68, care ar introduce în MARPOL
modificări referitoare la Codul polar, ar afecta legislația UE prin
aplicarea Directivei 2005/35/CE.
3.2         Modificări ale
Orientărilor privind sistemele de purificare a gazelor de evacuare,
ediția 2009
Orientările privind sistemele de purificare
a gazelor de evacuare, ediția 2009, prezentate în Rezoluția
MEPC.184(59), sunt menționate în anexa II la Directiva 2012/33/UE în ceea ce privește conținutul de sulf al
combustibililor marini ca fiind un mecanism principal de
asigurare a conformității cu directiva (Directiva privind
conținutul de sulf), în relație cu condițiile de utilizare a
sistemelor de purificare a gazelor de evacuare în temeiul directivei respective,
în particular utilizarea metodelor de reducere a emisiilor prevăzute la
articolul 4c.
Modificările care urmează să fie
supuse adoptării în cadrul MEPC 68, care ar introduce modificări ale
Orientărilor 2009, ar afecta legislația UE prin aplicarea Directivei
2012/33/UE.
3.3       Modificări ale regulii II-2/20.3.1.2.1 din Convenția
SOLAS
Regula II-2/20.3.1.2.1 din Convenția SOLAS,
care reglementează eficiența sistemelor de ventilație, se
referă la protecția spațiilor pentru vehicule, a spațiilor
de categorie specială și a spațiilor ro-ro și se
aplică navelor de pasageri.
Modificările care urmează să fie
supuse adoptării în cadrul MSC 95, care ar introduce modificări ale
regulii II-2/20.3 din Convenția SOLAS, ar afecta legislația UE prin
aplicarea Directivei 2009/45/CE privind normele și standardele de
siguranță pentru navele de pasageri. Articolul 6
alineatul (2) litera (a) punctul (i) stabilește că navele
de pasageri din clasa A respectă integral cerințele Convenției
SOLAS din 1974, cu modificările ulterioare. În plus, Comisia remarcă
faptul că Directiva 2009/45/CE conține norme detaliate privind
ventilarea navelor de pasageri din clasele B, C și D, care sunt identice
celor din Convenția SOLAS prevăzute în anexa I, capitolul II, partea
B, punctul 9.
3.4         Sinteză
Având în vedere legislația UE
relevantă, Comisia consideră că adoptarea modificărilor
menționate mai sus, care se preconizează că va avea loc în
cadrul MEPC 68 și al MSC 95, intră în sfera de competență
exclusivă a UE, pe care Uniunea a dobândit-o în temeiul articolului 3
alineatul (2) din TFUE, în măsura în care adoptarea instrumentelor
internaționale în discuție afectează normele comune.
În concordanță cu o
jurisprudență bine consolidată, deși Uniunea nu este
membră a OMI, statele membre nu sunt autorizate să își asume
obligații care ar putea afecta normele UE promulgate pentru atingerea
obiectivelor tratatelor, decât dacă ele sunt autorizate în acest sens
printr-o decizie a Consiliului, la propunerea Comisiei.
4.           Concluzie
Prin urmare, Comisia propune o Decizie a
Consiliului privind poziția de adoptat, în numele Uniunii Europene, în
ceea ce privește modificările menționate la punctele 1.1 – 1.3
de mai sus, care urmează să facă obiectul adoptării în
cadrul celei de-a 68-a sesiuni a Comitetului pentru protecția mediului
marin și, respectiv, al celei de-a 95-a sesiuni a Comitetului pentru
siguranța maritimă.
2015/0071 (NLE)
Propunere de
DECIZIE A CONSILIULUI
privind poziția care urmează
să fie adoptată în numele Uniunii Europene în cadrul
Organizației Maritime Internaționale în cursul celei de-a 68-a
sesiuni a Comitetului pentru protecția mediului marin și al celei
de-a 95-a sesiuni a Comitetului pentru siguranța maritimă, în ceea ce
privește adoptarea modificărilor aduse MARPOL, SOLAS și
Orientărilor privind sistemele de purificare a gazelor de evacuare,
ediția 2009
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 100 alineatul (2)
și articolul 218 alineatul (9),
având în vedere propunerea Comisiei Europene,
întrucât:
(1)       Acțiunile întreprinse de
Uniunea Europeană în sectorul transportului maritim ar trebui să
urmărească îmbunătățirea siguranței maritime
și protejarea mediului marin.
(2)       Comitetul OMI pentru
protecția mediului marin (MEPC), întrunit în cea de-a 67-a sesiune a sa, a
aprobat modificările aduse MARPOL. Se preconizează că
respectivele modificări vor fi adoptate în cadrul celei de-a 68-a sesiuni
a MEPC, care va avea loc în luna mai a anului 2015.
(3)       Subcomitetul OMI pentru
prevenirea poluării și intervenția în caz de poluare (PPR),
întrunit în cea de-a 2-a sesiune a sa, a aprobat proiectele de modificări
ale Orientărilor privind sistemele de purificare a gazelor de evacuare,
ediția 2009. Se preconizează că respectivele modificări vor
fi adoptate în cadrul celei de-a 68-a sesiuni a MEPC, care va avea loc în luna
mai a anului 2015.
(4)       Comitetul OMI pentru
siguranța maritimă (MSC), întrunit în cea de-a 94-a sesiune a sa, a
aprobat modificările aduse SOLAS și Convenției și Codului
STCW. Se preconizează că respectivele modificări vor fi adoptate
în cadrul celei de-a 95-a sesiuni a MSC, care va avea loc în luna iunie a
anului 2015.
(5)       Modificările anexelor I
și II la Convenția MARPOL vor introduce măsuri asociate cu
adoptarea proiectului de Cod internațional privind navele care
acționează în apele polare, astfel încât Codul polar să
devină obligatoriu. Codul polar extinde la apele
polare actuala interdicție a MARPOL privind deversările de
petrol/lichide nocive în Antarctica. Articolul 4, împreună cu
articolul 3 alineatul (1), din Directiva 2005/35/CE a Parlamentului European
și a Consiliului[1]
prevede că statele membre se asigură că deversările de
substanțe poluante de către nave, inclusiv cazurile minore de astfel
de deversări, sunt considerate încălcări în cazul în care au
fost comise intenționat, din imprudență sau din
neglijență gravă și, prin urmare, cuprinde aceste aspecte.
(6)       Modificările aduse
Orientărilor privind sistemele de purificare a gazelor de evacuare,
ediția 2009, vor introduce utilizarea unei metodologii bazate pe calcul
pentru testarea scruberelor conectate la elementele mașinilor navei care
nu pot fi testate la încărcături mai mari sau care nu pot fi testate
deloc în timp ce nava se află în port în repaus. Articolul 4c și anexa II la Directiva 1999/32/CE a Consiliului[2],
cu modificările ulterioare, cuprinde aceste aspecte, iar anexa II este
derivată din Orientările 2009 care vor fi modificate.
(7)       Modificările aduse
regulii II-2/20.3.1.2.1 din Convenția SOLAS vor permite exploatarea
ventilatoarelor cu un număr redus de schimburi de aer atunci când există
în funcțiune un sistem de control al calității aerului pentru
navele de pasageri în spațiile pentru vehicule, de categorie specială
și ro-ro. Articolul 6 alineatul (2)
litera (a) punctul (i) din Directiva 2009/45/CE a Parlamentului European
și a Consiliului[3]
stabilește că navele noi de pasageri din clasa A respectă
integral cerințele Convenției SOLAS din 1974, cu modificările
ulterioare, inclusiv regula II-2/20.3. Prin urmare, modificările
care urmează să fie supuse adoptării vor avea un efect juridic direct
asupra Directivei 2009/45/CE.
(8)       Uniunea nu este nici
membră a OMI, nici parte contractantă la convențiile și
codurile în cauză. Prin urmare, este necesar ca statele membre să fie
autorizate de către Consiliu să exprime poziția Uniunii și
să își exprime acordul de a trata modificările ca fiind
obligatorii din punct de vedere juridic.
ADOPTĂ PREZENTA DECIZIE:
Articolul 1
Poziția Uniunii în cadrul celei de-a 68-a
sesiuni a Comitetului OMI pentru protecția mediului marin este de
a-și da acordul cu privire la adoptarea următoarelor modificări
ale:
–
Anexelor I și II la MARPOL, conform anexei 11
la documentul MEPC 67/20 al OMI;
–
Orientărilor privind sistemele de purificare a
gazelor de evacuare, ediția 2009, conform anexei 1 la documentul PPR 2/21
al OMI.
Articolul 2
Poziția Uniunii în cadrul celei de-a 95-a
sesiuni a Comitetului OMI pentru siguranța maritimă este de a-și
da acordul cu privire la adoptarea următoarei modificări a
–
regulii II-2/20.3.1.2.1 din Convenția SOLAS,
conform anexei 11 la documentul MSC 94/21/add.1 al OMI.
Articolul 3
Poziția Uniunii, astfel cum este
prevăzută la articolele 1 și 2, se exprimă de către
statele membre care sunt membre ale OMI, acționând împreună în
interesul Uniunii.
Articolul 4
Modificările formale și minore ale
pozițiilor menționate la articolele 1 și 2 pot fi convenite
fără a necesita modificarea poziției.
Articolul 5
Statele membre sunt autorizate să
își dea acordul, în interesul Uniunii, de a trata modificările
menționate la articolele 1 și 2 ca fiind obligatorii din punct de
vedere juridic.
Articolul 6
Prezenta decizie se adresează statelor
membre.
Adoptată la Bruxelles,
                                                                       Pentru
Consiliu
                                                                       Președintele
[1]               Directiva
2005/35/CE a Parlamentului European și a Consiliului din 7 septembrie 2005
privind poluarea cauzată de nave și introducerea unor sancțiuni,
inclusiv sancțiuni penale, pentru infracțiunile de poluare (JO L 255,
30.9.2005, p. 11).
[2]               Directiva
1999/32/CE a Consiliului din 26 aprilie 1999 privind reducerea
conținutului de sulf din anumiți combustibili lichizi și de
modificare a Directivei 93/12/CEE (JO L 121, 11.5.1999, p. 13).
[3]               Directiva 2009/45/CE a Parlamentului European și a
Consiliului din 6 mai 2009 privind normele și
standardele de
siguranță pentru navele de pasageri (JO L 163, 25.6.2009, p. 1).


               COMISIA EUROPEANĂ
            Bruxelles, 3.3.2016
            COM(2016) 103 final
            2016/0058(NLE)
            Propunere de
            DECIZIE A CONSILIULUI
            de încheiere a unui acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Odată cu aderarea Republicii Croația, Uniunea Europeană și-a extins uniunea vamală. Prin urmare, Uniunea Europeană a fost obligată, conform normelor Organizației Mondiale a Comerțului (OMC) [articolul XXIV alineatul (6) din GATT 1994], să deschidă negocieri cu membrii OMC care au drepturi de negociere în ceea ce privește tariful vamal al Croației pentru a ajunge în cele din urmă la un acord referitor la o ajustare compensatorie. O astfel de ajustare este necesară în cazul în care adoptarea regimului tarifar extern al UE duce la creșterea tarifelor peste nivelul pe care țara aflată în curs de aderare s-a angajat să îl respecte în cadrul OMC.

               La 15 iulie 2013, Consiliul a autorizat Comisia să deschidă negocieri în temeiul articolului XXIV alineatul (6) din GATT 1994. Comisia a negociat cu membrii OMC, deținători de drepturi de negociere, cu privire la retragerea unor concesii specifice legate de retragerea listei de angajamente a Republicii Croația în cursul procesului său de aderare la Uniunea Europeană.

               Negocierile cu Republica Orientală a Uruguayului au condus la un proiect de acord sub forma unui schimb de scrisori, care a fost parafat la 18 decembrie 2015 la Nairobi (denumit în continuare „acordul”). În consecință, prezenta propunere solicită Consiliului adoptarea unei decizii de încheiere a acordului sub forma unui schimb de scrisori cu Republica Orientală a Uruguayului. În paralel se transmite, de asemenea, o propunere separată privind semnarea acestui acord.

               •Coerența cu dispozițiile existente în domeniul de politică

                  Propunerea este în concordanță cu practica urmată în cadrul extinderilor anterioare ale UE.

               •Coerența cu celelalte politici ale Uniunii

                  Propunerea urmează practica UE, care este în concordanță cu acțiunea externă și cu politicile agricole ale UE.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

                  Articolul 207 din Tratatul privind funcționarea Uniunii Europene (TFUE), coroborat cu articolul 218 alineatul (6) litera (a) din TFUE pentru încheierea acordurilor internaționale.

               •Subsidiaritate (pentru competență neexclusivă)

               Propunerea este de competența exclusivă a Uniunii, în conformitate cu articolul 3 alineatul (1) litera (e) din Tratatul privind funcționarea Uniunii Europene. În consecință, principiul subsidiarității nu se aplică.

               •Proporționalitate

               Republica Orientală a Uruguayului a fost afectată de retragerea concesiilor Croației. Ajustările compensatorii nu depășesc drepturile Uruguayului în această privință. Propunerea respectă principiul proporționalității.

               •Alegerea instrumentului

               În temeiul articolului 218 alineatul (6) litera (a) din TFUE, este necesară o decizie a Consiliului de încheiere a acordului.

               3.CONSULTAREA PĂRȚILOR INTERESATE

               •Consultări cu părțile interesate

                  Consiliul (Comitetul pentru politică comercială) a fost consultat periodic cu privire la conținutul și la progresul negocierilor. Parlamentul European (comisia INTA) a fost informat în acest sens.

               4.IMPLICAȚIILE BUGETARE

                  A se vedea fișa financiară.

               5.ALTE ELEMENTE

               •Planuri de punere în aplicare

               Comisia propune Consiliului ca Acordul sub forma unui schimb de scrisori cu Republica Orientală a Uruguayului să fie semnat în numele Uniunii. În paralel, se transmite Consiliului și o propunere separată privind semnarea acestui acord.

               În urma acordului, Comisia va adopta un regulament de punere în aplicare pentru a prelungi următoarele contingente tarifare, în temeiul articolului 187 litera (a) din Regulamentul privind organizarea comună unică a piețelor (OCP) [Regulamentul (UE) nr. 1308/2013]:

               –A se adăuga 76 de tone la atribuirea pentru Uruguay în cadrul contingentului tarifar UE pentru „carne dezosată de animale din specia bovine, proaspătă sau refrigerată; organe comestibile de animale din specia bovină, mușchiul gros și mușchiul subțire al diafragmei, proaspete sau refrigerate”, pozițiile tarifare ex 0201 30 00 și ex 0206 10 95”, menținând rata actuală aplicabilă în cadrul contingentului de 20 %. Noul contingent tarifar este de 4 076 de tone;

               –A se adăuga 1 875 de tone în cadrul contingentului tarifar UE „Carne de animale din specia bovine, congelată - organe comestibile de animale din specia bovine, congelate” (pozițiile tarifare 0202 și 0206.29.91, menținând rata actuală aplicabilă în cadrul contingentului de 20 %. Noul contingent tarifar este de 54 875 de tone;

               Măsurile de punere în aplicare relevante sunt în curs de pregătire în paralel cu prezenta propunere.

               2016/0058 (NLE)

               Propunere de

               DECIZIE A CONSILIULUI

               de încheiere a unui acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a),

               având în vedere propunerea Comisiei Europene,

               având în vedere aprobarea Parlamentului European
                  1
               ,

               întrucât:

               (1)La 15 iulie 2013, Consiliul a autorizat Comisia să deschidă negocieri cu anumite alte state membre ale Organizației Mondiale a Comerțului în temeiul articolului XXIV alineatul (6) din Acordul General pentru Tarife și Comerț (GATT) 1994, în cadrul procesului de aderare la Uniunea Europeană a Republicii Croația.

               (2)Negocierile au fost conduse de Comisie în cadrul directivelor de negociere emise de Consiliu.

               (3)Respectivele negocieri s-au încheiat și, la 18 decembrie 2015, a fost parafat un acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană.

               (4)Acordul a fost semnat, în numele Uniunii Europene, la […], sub rezerva încheierii lui la o dată ulterioară, în conformitate cu Decizia […] a Consiliului.

               (5)Acordul ar trebui încheiat,

               ADOPTĂ PREZENTA DECIZIE:

               Articolul 1

               Se încheie acordul sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană.

               Textul acordului se anexează la prezenta decizie.

               Articolul 2

               Președintele Consiliului desemnează persoana împuternicită să efectueze, în numele Uniunii Europene, notificarea prevăzută în acord, prin care se exprimă consimțământul Uniunii Europene de a-și asuma obligații în temeiul acordului.

               Articolul 3

               Prezenta decizie intră în vigoare la data adoptării. Prezenta decizie se publică în Jurnalul Oficial al Uniunii Europene.

               Data intrării în vigoare a acordului se publică în Jurnalul Oficial al Uniunii Europene.

               Adoptată la Bruxelles,

                     Pentru Consiliu

                     Președintele

               FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI

               1.TITLUL PROPUNERII:

               Propunere de decizie a Consiliului de încheiere a unui acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               2.LINII BUGETARE:

               Linia de venituri:
                     Capitolul 12 – Taxe vamale și alte taxe

               3.IMPLICAȚII FINANCIARE

               ◻
                     Propunerea nu are implicații financiare

               X Propunerea nu are implicații financiare asupra cheltuielilor, dar are implicații financiare asupra veniturilor.

               ◻
                     Propunerea are impact financiar asupra veniturilor alocate - efectul este următorul:

               (milioane EUR cu o zecimală
                  2
               )

                        Linia de venituri
                           3

                        Anul N

                        Anul N+1

                        1.3

                        1.3

                        Situația după acțiune

                        Linia de venituri

                        [n+1]

                        [n+2]

                        [n+3]

                        [n+4]

                        [n+5]

                        1.3

                        1.3

                        1.3

                        1.3

                        1.3

               4.MĂSURI ANTIFRAUDĂ

               Se vor aplica măsuri antifraudă generale legate de vama UE și de administrarea contingentelor cantitative.

               5.ALTE OBSERVAȚII

               (metoda/formula utilizată pentru calcularea veniturilor): Valoarea unitară a importurilor comerciale similare medii pentru anii 2012-2014, multiplicată cu volumul noilor contingente tarifare, multiplicată cu taxa vamală contingentară (20 %), minus 25 % pentru costurile de colectare. Pentru anii următori, valoarea unitară a fost considerat constantă.

                     (1)
                  JO C […], […], p. […].

                     (2)
                  Sumele pentru fiecare an trebuie să fie o estimare bazată pe formula prevăzută la secțiunea 5, cu o notă de subsol care să precizeze acest lucru, de exemplu, „valoarea indicativă pe baza unei formule convenite”. Pentru primul an, suma anuală se plătește, de obicei, fără o reducere sau o cotă-parte proporțională.

                     (3)
                  În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % pentru cheltuieli de colectare.

    ---documentbreak---

               COMISIA EUROPEANĂ
            Bruxelles, 3.3.2016
            COM(2016) 103 final
            ANEXĂ
            la
            Propunerea de Decizie a Consiliului
            de încheiere a unui acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               ACORD SUB FORMA UNUI SCHIMB DE SCRISORI

               între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               A. Scrisoare din partea Uniunii Europene

               Bruxelles, …

               Stimată doamnă/Stimate domn,

               În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994 (GATT) referitor la modificarea listei de angajamente a Republicii Croația în cadrul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, angajamentele cuprinse în lista de angajamente UE 27, cu următoarele modificări:

               A se adăuga 76 de tone la atribuirea pentru Uruguay în cadrul contingentului tarifar UE pentru „carne dezosată de animale din specia bovine, proaspătă sau refrigerată; organe comestibile de animale din specia bovină mușchiul gros și mușchiul subțire al diafragmei, proaspete sau refrigerate”, pozițiile tarifare ex 0201 30 00 și ex 0206 10 95”, menținând rata actuală aplicabilă în cadrul contingentului de 20 %. Noul contingent tarifar este de 4 076 tone;

               A se adăuga 1 875 de tone în cadrul contingentului tarifar UE „Carne de animale din specia bovine, congelată - organe comestibile de animale din specia bovine, congelate” (pozițiile tarifare 0202 și 0206.29.91, menținând rata actuală aplicabilă în cadrul contingentului de 20 %. Noul contingent tarifar este de 54 875 tone;

               Uniunea Europeană și Uruguay își notifică reciproc încheierea procedurilor lor interne în vederea intrării în vigoare a acordului. Prezentul acord intră în vigoare la 14 zile de la data primirii ultimei notificări.

               V-am rămâne îndatorați dacă ați binevoi să ne confirmați acordul guvernului dumneavoastră cu privire la conținutul prezentei scrisori. Dacă este cazul, prezenta scrisoare și confirmarea dumneavoastră vor constitui împreună un Acord sub forma unui schimb de scrisori între Uniunea Europeană și Uruguay.

               Vă rugăm să acceptați, stimată doamnă/stimate domn, expresia înaltei noastre considerații.

               Pentru Uniunea Europeană,

               B. Scrisoare din partea Republicii Orientale a Uruguayului

               Bruxelles, …

               Stimată doamnă/Stimate domn,

               Am onoarea de a confirma primirea scrisorii dumneavoastră din […] cu următorul text:

               „În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994 (GATT) referitor la modificarea listei de angajamente a Republicii Croația în cadrul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, angajamentele cuprinse în lista de angajamente UE 27, cu următoarele modificări:

               A se adăuga 76 de tone la atribuirea pentru Uruguay în cadrul contingentului tarifar UE pentru „carne dezosată de animale din specia bovine, proaspătă sau refrigerată; organe comestibile de animale din specia bovină, mușchiul gros și mușchiul subțire al diafragmei, proaspete sau refrigerate”, pozițiile tarifare ex 0201 30 00 și ex 0206 10 95”, menținând rata actuală aplicabilă în cadrul contingentului de 20 %. Noul contingent tarifar este de 4 076 de tone;

               A se adăuga 1 875 de tone în cadrul contingentului tarifar UE „Carne de animale din specia bovine, congelată - organe comestibile de animale din specia bovine, congelate” (pozițiile tarifare 0202 și 0206.29.91, menținând rata actuală aplicabilă în cadrul contingentului de 20 %. Noul contingent tarifar este de 54 875 de tone;

               Uniunea Europeană și Uruguay își notifică reciproc încheierea procedurilor lor interne în vederea intrării în vigoare a acordului. Prezentul acord intră în vigoare la 14 zile de la data primirii ultimei notificări.

               V-am rămâne îndatorați dacă ați binevoi să ne confirmați acordul guvernului dumneavoastră cu privire la conținutul prezentei scrisori. Dacă este cazul, prezenta scrisoare și confirmarea dumneavoastră vor constitui împreună un Acord sub forma unui schimb de scrisori între Uniunea Europeană și Uruguay.”

               Am onoarea să confirm că guvernul pe care îl reprezint este de acord cu scrisoarea de mai sus.

               În numele Republicii Orientale a Uruguayului